**OZNÁMENIE O PRÍPRAVNÝCH TRHOVÝCH KONZULTÁCIÁCH**

**realizovaných za účelom určenia predpokladanej hodnoty zákazky a za účelom overenia reálnosti, objektívnosti a primeranosti zmluvných podmienok**

1. V zmysle § 6 a § 25 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) oznamuje verejný obstarávateľ: Slovenské národné divadlo, Pribinova 17, 81901 Bratislava - mestská časť Staré Mesto, IČO: 00164763 (ďalej len ,,**verejný obstarávateľ/Objednávateľ**“), subjektom podľa § 25 ods. 1 zákona o verejnom obstarávaní (ďalej len ,,**subjekty**“), že v termíne **od 10.06.2024 do 18.06.2024 do 15:00 hod.** uskutoční **prípravné trhové** konzultácie (ďalej len „**PTK**“) **za účelom stanovenia predpokladanej hodnoty zákazky** (ďalej len „**PHZ**“) **a za účelom overenia reálnosti, objektívnosti a primeranosti zmluvných podmienok.**
2. Názov predmetu zákazky:

**„Servis audio systému AURUS/NEXUS“**

1. **Opis predmetu zákazky**

Predmetom tejto zákazky (vo všeobecnosti) je servis, spočívajúci najmä vo vykonaní opráv a údržby digitálneho audio systému AURUS/NEXUS, v dodaní originálnych náhradných dielov, ako aj hardvérového a softvérového vylepšenia (servisný upgrade) digitálneho audio systému AURUS/NEXUS (ďalej aj len „**komponenty**“), vo vykonávaní inštalácie, oživenia/uvedenia do prevádzky jednotlivých dodaných komponentov digitálneho audio systému AURUS/NEXUS, dodaných v rámci poskytovaných servisných činností, asistencie úspešného uchádzača/Poskytovateľa pri jeho odskúšaní zo strany verejného obstarávateľa/Objednávateľa, v dodaní príslušnej dokumentácie, v zaškolení osôb určených verejným obstarávateľom/ Objednávateľom a vo vykonávaní záručného servisu dodaných komponentov digitálneho audio systému AURUS/NEXUS. Podrobnejšie uvedené v Prílohe č. 1 Opis predmetu zákazky Výzvy na PTK.

Identifikácia predmetu obstarávania podľa CPV kódov:

Hlavný predmet: 32351300-1 Príslušenstvo audiosystémov

Doplňujúce predmety: 32321200-1 Audiovizuálne zariadenia

 32342400-6 Akustické prístroje

 50342000-4 Opravy a údržba audiozariadení

 51100000-3 Inštalovanie elektrických a mechanických zariadení

80531200-7 Technické školenia

60000000-8 Dopravné služby (bez prepravy odpadu)

1. **Účel prípravných trhových konzultácií**

**Účelom PTK** je oslovenie subjektov, zaoberajúcich sa dodaním tovaru a poskytovaním služieb (zmiešaná zákazka), ktorý/ktoré je/sú predmetom tejto zákazky, s **cieľom určiť predpokladanú hodnotu zákazky** (ďalej len „**PHZ**“) a s **cieľom overenia reálnosti, objektívnosti a primeranosti zmluvných podmienok**.

1. **Oprávnenosť subjektov zúčastniť sa prípravných trhových konzultácií a ďalšie, súvisiace informácie**

Verejný obstarávateľ/Objednávateľ uskutočňuje PTK pre celý relevantný segment/ všetky subjekty pôsobiace na relevantnom trhu, resp. pre nezávislých expertov v danej oblasti predmetu verejného obstarávania.

Subjekt, ktorý sa zúčastní PTK, si musí byť vedomý zákonnej úpravy PTK, a to najmä dôsledkov vyplývajúcich z účasti subjektu na PTK so zreteľom na § 25 a § 40 ods. 7 zákona o verejnom obstarávaní. Subjekty, ktoré sa zúčastnia PTK, sa môžu zúčastniť pripravovaného verejného obstarávania a predložiť indikatívnu cenovú ponuku a vyplnený ,,Formulár k prípravným trhovým konzultáciám a predbežnému zapojeniu záujemcov na predmet zákazky ,,Servis audiosystému AURUS/NEXUS““.

1. **Priebeh prípravných trhových konzultácií**

Verejný obstarávateľ/Objednávateľ okrem zverejnenia tohto Oznámenia o PTK, ktoré zverejnil na svojom webovom sídle, za účelom PTK, tiež oslovil subjekt/y, ktorý/é sa zaoberajú požadovaným predmetom zákazky a je/sú mu známy/známi.

Verejný obstarávateľ/Objednávateľ priamo požiadal o účasť v PTK subjekt:

|  |  |
| --- | --- |
| **P. č.** | **Názov subjektu** |
| 1. | Proeling s. r. o., Mánesovo námestie 3, Bratislava 851 01, IČO: 31 340 229 |

Rozhodnutie subjektu, zúčastniť sa PTK, musí byť slobodné a vážne. Účasť na PTK je dobrovoľná a oslovený subjekt sa môže slobodne rozhodnúť, či využije/nevyužije možnosť zúčastniť sa PTK.

Bližšie informácie o predmete PTK a spôsobe predkladania indikatívnej cenovej ponuky a ,,Formuláru k prípravným trhovým konzultáciám a predbežnému zapojeniu záujemcov na predmet zákazky ,,Servis audiosystému AURUS/NEXUS““ sa nachádzajú vo Výzve na predloženie indikatívnej cenovej ponuky za účelom určenia PHZ a za účelom overenia reálnosti, objektívnosti a primeranosti zmluvných podmienok v rámci PTK (ďalej len „**Výzvy na PTK**“) a jej prílohách.

V prípade otázok súvisiacich s týmito PTK realizovanými verejným obstarávateľom za účelom určenia PHZ a za účelom overenia reálnosti, objektívnosti a primeranosti zmluvných podmienok, subjekty môžu kontaktovať verejného obstarávateľa/Objednávateľa elektronicky na e-mailovej adrese: **monika.clovieckova@snd.sk**.